इसके कुछ बुनियादी कारण हैं। पहला कारण है राजनीतिक संवाद का पूरी तरह बंद किया जाना। यह जानते हुए भी कि कश्मीर का मसला बुनियादी तौर पर राजनीतिक है (यह बात श्रीनगर स्थित सैन्य कमान के प्रमुख भी कह चुके हैं), केंद्र की सत्ता में आने के बाद भाजपा के नेतृत्व वाली गठबंधन सरकार ने अचानक घाटी में राजनीतिक संवाद की प्रक्रिया को पूरी तरह बंद कर दिया। यह स्थिति दोनों स्तरों, कश्मीर के अलगाववादी संगठनों के स्तर पर और पड़ोसी पाकिस्तान के स्तर पर भी दिखी।